Abramcevas
Abramcevas (rus. Абрамцево) – gyvenvietė Rusijoje, Maskvos srityje, Sergejev Posado rajone, 4 km į pietus nuo Chotkovo. Yra rūmai (dabar muziejus) su parku, nedidelė cerkvė. Kaimas žinomas nuo XVII a. Abramcevas garsėja XIX a. Abramcevo rūmais, kuriuose koncentravosi tuometis Rusijos menas. Rūmuose dirbo ir gyveno daug garsių Rusijos menininkų: Nikolajus Gogolis, Ivanas Turgenjevas, Fiodoras Tiutčevas, Ilja Repinas, Isaakas Levitanas ir kt. Sovietmečiu Abramceve įkurtos menininkų poilsiavietės.